|  |  |
| --- | --- |
|  | Liikenneasiat 79 § / 2021 |

Viestikadun ja Niiralankadun liikenneympyrä, kaksisuuntainen pyörätie liikennemerkkien lisääminen

Selostus ja perustelu Viestikadun ja Niiralankadun liittymän liikenneympyrään liittyen on tullut palautetta, että autoilijat eivät huomioi suojatiellä liikkuvia pyöräilijöitä. Liikennesääntöjen mukaan autoilija on ko. kohdalla väistämisvelvollinen. Voimassa olevan tieliikennelain mukaan ”väistämisvelvollisuus risteyksessä” (B5) liikennemerkkien yhteydessä pitää olla lisäkilvet ”kaksisuuntainen pyörätie” (H23.1), mikäli ko. kohdalla on kaksisuuntainen pyörätie. Ko. lisäkilvet puuttuvat, joten ne on tarpeen lisätä ”väistämisvelvollisuus risteyksessä” (B5) liikennemerkkien yhteyteen.  
  
Samassa yhteydessä muutetaan liikenneympyrän pohjoispuolella olevan ”yhdistetty pyörätie ja jalkakäytävä” (D6) vastaamaan nykyisen tieliikennelain edellyttämää ”kaksisuuntainen pyörätie” (H23.2) merkintää. ”yhdistetty pyörätie ja jalkakäytävä” liikennemerkki siirretään reunakiven viereen. Merkistä poistetaan ”vaikutusalue nuolen suuntaan” (H10), tilalle asennetaan ”kaksisuuntainen pyörätie” (H23.2) lisäkilpi.

Päätös Asetetaan ”väistämisvelvollisuus risteyksessä” (B5) liikennemerkkien yhteyteen lisäkilvet ”kaksisuuntainen pyörätie” (H23.1).  
  
Siirretään ”yhdistetty pyörätie ja jalkakäytävä” (D6) liikennemerkki reunakiven viereen. Merkin yhteydestä poistetaan lisäkilpi ”vaikutusalue nuolen suuntaan” (H10), tilalle asetetaan ”kaksisuuntainen pyörätie” (H23.2) lisäkilpi.  
  
Liikennemerkit voidaan asentaa paikoilleen, kun päätös on lainvoimainen. Merkkien maastoon asentamisesta vastaa kunnossapitopäällikkö Jere Toppinen puh. 044 718 5674.

Toimivallan peruste Kaupunkiympäristön palvelualueen toimintasääntö § 10.

|  |  |
| --- | --- |
| Ari Räsänen |  |
| suunnittelupäällikkö |  |

Asiakirja on allekirjoitettu koneellisesti Kuopion kaupungin asian-  
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Hanna Myllynen, puh. +358 44 718 5333 |

etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| 7885/2021 Viestikatu, Niiralankatu asemapiirustus |

Tiedoksi

|  |
| --- |
| Kaupunginhallitus |
| Kaupunkirakennelautakunta |
| Liikenneväylien kunnossapito Jere Toppinen |

Nähtävänäolo Päätös on yleisesti nähtävänä Kuopion kaupungin verkkosivuilla [www.kuopio.fi/paatoksenteko 22.9.2021](http://www.kuopio.fi/paatoksenteko%2022.9.2021)

**Liite A kuntalain mukainen oikaisuvaatimusohje**

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Sähköposti kaupunkiymparisto(at)kuopio.fi

Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.